רותם גפינוביץ

רותם גפינוביץ במדי הקבוצה ההולנדית WM3{{כ}} (2017)
רותם גפינוביץ חוצה את קו הסיום ומנצחת בקטגוריית עילית נשים במרוץ אורים - מרוץ פתיחת עונת 2016 באופני כביש בישראל
רותם גפינוביץ במרוץ נגד השעון באליפות העולם ב[[אינסברוק, 2018]]
רותם גפינוביץ (נולדה ב-9 ביוני 1992) היא רוכבת אופניים ישראלית באופני כביש ובאופני הרים. היא אלופת ישראל במרוץ הכביש לשנת 2015 ו-2024 אלופת ישראל באופני הרים לשנת 2015 ואלופת ישראל במרוץ נגד השעון לשנים 2018, 2019, 2021, 2023 ו-2024. היא השתתפה באליפות העולם באופני כביש ב-2012. היא ייצגה את ישראל במרוץ הכביש באולימפיאדת פריז, באוגוסט 2024.

בשנים 2019 ו-2020 רכבה בקבוצה המקצוענית הגרמנית קניון-סראם . מיוני 2021 ועד סוף 2021 רכבה גפינוביץ בקבוצת "Bingoal Casino - Chevalmeire Cycling Team". בעונת 2022 היא רכבה בקבוצת Team Roland Cogeas Edelweiss בעונת 2023 היא רוכבת בקבוצה ההולנדית מדרג הקונטיננטל, Hess Cycling Team. בישראל רוכבת תחת קבוצת IGP.

==קבוצות==
גדלה במודיעין. החלה לרכוב באופן תחרותי בגיל 10, תחילה, במסגרת קבוצת מצמן-דיסקונט בקטגוריית גיל 15-16. ולאחר מכן בקבוצת "500 ואט" בהדרכתו של אילן אולמן. בכל אחת מהשנים 2010, 2011 ו-2012 בילתה חלק מהעונה בבלגיה ורכבה שם במרוצים במדי קבוצות נוער מקומיות. ב-2010 אף ניצחה במרוץ בראבנצה פיל בקטגוריית הנערות. ב-2012, בעת שרכבה עדיין בקבוצת 500 ואט, ייצגה את ישראל במרוץ הכביש באליפות העולם שהתקיימה בהולנד. ב-2013 הצטרפה לקבוצת הנשים הבלגית טופספורט פלאנדרן . במקביל, עברה ב-2013 להתאמן ולרכוב במרוצים בישראל בקבוצת IGP, בהדרכת צחי בויגן. באביב 2016 רכבה במסגרת הקבוצה ההולנדית Jos Feron Lady Force. במקביל ולאחר מכן, רכבה גם במסגרת נבחרת ישראל לנשים והייתה אחת המועמדות לייצג את ישראל באולימפיאדת ריו דה ז'ניירו (2016) (בסופו של דבר, ייצגה שני בלוך את ישראל באולימפיאדה). בסוף עונת 2016 פורסם כי גפינוביץ הוחתמה בקבוצה ההולנדית WM3 Pro Cycling שנוסדה לאחר פירוק קבוצת הצמרת ההולנדית Rabobank-Liv Woman Cycling Team שנחשבה לאחת הקבוצות הבכירות בעולם מרוצי אופני הכביש לנשים. בשורות WM3 Pro Cycling רכבה גם מריאנה ווס, הנחשבת כאחת מהרוכבות הגדולות בהיסטוריה של הענף. גפינוביץ רכבה בשורות הקבוצה ההולנדית בעונות 2017 ו-2018 והוחתמה בסוף 2018, יחד עם אלופת ישראל, עומר שפירא, בקבוצה הגרמנית קניון-סראם .

==המשחקים האולימפיים בפריז 2024==
גפינוביץ נבחרה על ידי איגוד האופניים הישראלי לייצג את ישראל במשחקים האולימפיים בפריז 2024. היא השתתפה במרוץ הכביש האולימפי שאורכו 157.6 קילומטר. היא הצליחה להיכנס לקבוצת בריחה, אלא שזו הורכבה מרוכבות חלשות יחסית והושגה על ידי הדבוקה כשנותרו כ-60 ק"מ עד קו הסיום בגני טרוקדרו שבפריז. בסיום דורגה גפינוביץ במקום ה-77, בפיגור של 14:19 דקות אחרי המנצחת מארצות הברית, קריסטן פוקנר .

==הישגים==
===אופני כביש===
*2011 - מקום שלישי באליפות ישראל - מרוץ נגד השעון
*2012 - מקום שני באליפות ישראל - מרוץ כביש
*2012 - מקום שני באליפות ישראל - מרוץ נגד השעון
*2013 - מדליית כסף במכביה התשע-עשרה - מרוץ כביש
*2015 - מקום ראשון באליפות ישראל - מרוץ כביש
*2015 - מקום שני באליפות ישראל - מרוץ נגד השעון
*2016 - מקום שני באליפות ישראל - מרוץ כביש
*2018 - אלופת ישראל במרוץ נגד השעון
*2018 - מקום שני באליפות ישראל - מרוץ כביש
*2019 - מקום שלישי במרוץ מעלה העקרבים - מרוץ נגד השעון (קטגוריה 1.2 UCI)
*2019 - מקום ראשון במרוץ הערבה - (קטגוריה 1.2 UCI)
*2019 - אלופת ישראל במרוץ נגד השעון
*2021 - אלופת ישראל במרוץ נגד השעון
*2023 - אלופת ישראל במרוץ נגד השעון

===אופני הרים===
*2015 - מקום ראשון באליפות ישראל באופני הרים<ref></ref>

===סייקלוקרוס===
*2017 - מקום ראשון באליפות ישראל

==קישורים חיצוניים==

* [https://www.procyclingstats.com/rider/rotem-gafinovitz רותם גפינוביץ], באתר procyclingstats.com 
* דגנית מקא-קראוז, [http://www.shvoong.co.il/sections/%D7%A1%D7%A4%D7%95%D7%A8%D7%98%D7%90%D7%99-%D7%94%D7%A9%D7%91%D7%95%D7%A2/%D7%A1%D7%A4%D7%95%D7%A8%D7%98%D7%90%D7%99%D7%AA-%D7%94%D7%A9%D7%91%D7%95%D7%A2-%D7%A9%D7%9C-%D7%A9%D7%95%D7%95%D7%A0%D7%92-%D7%A8%D7%95%D7%AA%D7%9D-%D7%92%D7%A4%D7%99%D7%A0%D7%95%D7%91%D7%99%D7%A5/ ספורטאית השבוע של שוונג - רותם גפינוביץ'], באתר "שוונג", 17 בנובמבר 2015
* דני אסקרוב, [http://bikepanel.com/p/7595 אליפות העולם 2012 – דני אסקרוב מראיין את רותם גפינוביץ], באתר "בייקפאנל", 20 בספטמבר 2012

==הערות שוליים==

קטגוריה:רוכבות אופניים ישראליות
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:ישראליות שנולדו ב-1992
קטגוריה:ישראלים שנולדו ב-1992